ราชธานีจ่อ ออกหุ้นกู้ ตีปีกดอกต่ำ
ราชธานีลิสซิ่งคึก ต้นทุนออกหุ้นกู้ลดต่ำ พร้อมแข่งชิงลูกค้ารายใหญ่ หลังได้ทริสปรับอันดับเครดิตดีขึ้น
29 ต.ค. 2565

โพสต์ทูเดย์ - ราชธานีลิสซิ่งคึก ต้นทุนออกหุ้นกู้ลดต่ำ พร้อมแข่งชิงลูกค้ารายใหญ่ หลังได้ทริสปรับอันดับเครดิตดีขึ้น
นายโกวิท รุ่งวัฒนโสภณ กรรมการผู้จัดการ บริษัท ราชธานีลิสซิ่ง เปิดเผยว่า ในปี 2560 บริษัทตั้งเป้าเติบโต 15-16% หรือปล่อยสินเชื่อให้ได้ 2.04 หมื่นล้านบาท โดยมีสัดส่วนรถบรรทุก 70% รถยนต์มือสอง รถซูเปอร์คาร์ 15% รถจักรยานยนต์ขนาดใหญ่ (บิ๊กไบค์) รถแท็กซี่ 10% ส่วนที่เหลือเป็นรถประเภทอื่น ขณะที่ปีนี้คาดว่าจะปล่อยสินเชื่อได้ 1.68 หมื่นล้านบาท เติบโต 15-16% เป็นไปตามเป้าหมายที่วางไว้
ที่ผ่านมาลูกค้าส่วนใหญ่ของบริษัทจะเป็นรายกลางและรายย่อยเป็นหลัก แต่คาดว่าจะได้ลูกค้ารายใหญ่มากขึ้น โดยเฉพาะกลุ่มลูกค้ารถบรรทุกที่ยังมีโอกาสเติบโตได้อีกมาก ตามธุรกิจโลจิสติกส์ที่ยังขยายตัว 
“หลังจากนี้เราสามารถปล่อยสินเชื่อให้กับลูกค้าองค์กรขนาดใหญ่ที่มีวงเงิน 100-200 ล้านบาท ได้ง่ายขึ้น ออกไปแข่งกับคู่แข่งได้มากขึ้น หลังจากที่บริษัท ทริสเรทติ้ง ได้ปรับเพิ่มอันดับเครดิตของเราให้ดีขึ้น ทำให้ต่อไปนี้เวลาที่เราเสนอขายหุ้นกู้กับนักลงทุน ก็ไม่ต้องจ่ายดอกเบี้ยแพงเหมือนเมื่อก่อน ต้นทุนการเงินเราก็ลดต่ำลงประมาณ 2% แข่งกับคนอื่นได้ง่ายขึ้น” นายโกวิท กล่าว
นายโกวิท กล่าวอีกว่า บริษัท ทริสเรทติ้ง ได้ปรับเพิ่มอันดับเครดิตองค์กรและหุ้นกู้ไม่ด้อยสิทธิ ไม่มีหลักประกันจากระดับ “BBB+” เป็นระดับ “A-” ทำให้เวลาออกหุ้นกู้ใหม่ ซึ่งบริษัทมีแผนที่จะทยอยออกหุ้นกู้ใหม่ครั้งละ 500-1,000 ล้านบาท มาชดเชยกับหุ้นกู้เดิม 3,000 ล้านบาท